Premio Excelencia den Deporte a rindi homenahe na baluarte deportivo Sr. Teofilo Tromp, miho conoci como Tito. Prome Minister Evelyn Wever-Croes a haci entrega di e reconocemento di Baluarte den Deporte na Sr. Tito.
Na un edad hoben Sr. Tito a cuminsa practica deporte di pingpong y volleyball, cual el a destaca mas den e deporte di volleyball. Pa mas di 35 aña, Sr. Tito a practica e deporte di volleyball. Despues cu Sr. Tito a regresa di Merca, e interes pa drag race a cuminsa.
Banda di e deporte di volleyball, Sr. Tito a cuminsa practica e deporte di drag race. E mesun tempo ey na aña 1980, Sr. Tito a lanta e ekipo di drag race Brazilian Flash Racing Foundation cu ta cumpliendo e aña aki 35 aniversario. Di eynan e trayectoria di drag race a inicia, den cual te awe ta eherce como "driver" y "team owner".
Sr. Tito a titula campeon varios biaha, tanto den e deporte di volleyball como drag race. E satisfaccion mas grandi di Sr. Tito ta cu su ekipo Brazilian Flash Racing Foundation lo existi pa hopi aña mas.
Minister Endy Croes ta felicita Sr. Tito cu su gran logronan den e mundo deportivo. Cu deseo, disciplina, dedicacion y determinacion ta logra.